**Pressemeddelelse 4. juni 2018**

**DS Smith Display byder butikskæderne op til dans**

**Under navnet ”Retail”, tilføjer DS Smith Display skræddersyede løsninger til butikskæderne til deres brede portefølje af produkter til in-store markedsføring - bl.a. skiltning, belysning, digitale skærme med mere.**

Det er alment kendt, at de fysiske butikker er oppe i mod forbrugernes digitale shoppevaner, men hos DS Smith Display tror man på fremtiden i den fysiske butik. Ifølge Sales Director Casper Herold hos DS Smith Display er den største udfordring for butikkerne at give deres kunder en god oplevelse, når de kommer i butikken – både i forhold til stemningen og rammerne i butikken men også i forhold til noget så banalt som at kunne finde de varer, man som kunde er på udkig efter. Og netop denne oplevelse mener Casper Herold, at DS Smith kan hjælpe med at forbedre. *”Vi lever af at synliggøre produkter og brands i detailhandlen via emballager, displays og POS-løsninger, så det er oplagt at overføre nogle af de samme principper til butikskæderne,”* siger han.

**Strategisk samarbejdspartner**

Traditionelt har displayvirksomhedens forretning primært bestået af at hjælpe FMCG-producenterne med at promovere deres varer i butikkerne. Samarbejdet med butikskæderne er dog ikke nyt for virksomheden. DS Smith Packaging, som DS Smith Display er en del af, har et tæt strategisk samarbejde med en række forskellige butikskæder og har en stor viden omkring trends og krav i detailhandlen.

*”I dag kan vi tilbyde butikskæderne en lang række produkter og serviceydelser, der alle direkte eller indirekte er med til at øge salget i butikkerne” forklarer Casper Herold, som fortsætter: ”Vi har længe arbejdet hen imod at kunne tilbyde os som en strategisk samarbejdspartner for butikskæderne, og det er glædeligt, at vi nu er klar både organisatorisk og kompetencemæssigt.”*

DS Smith Display er Nordens førende display og POS-virksomhed med mere end 200 ansatte og otte lokationer i Danmark, Sverige, Norge og Finland.

/slut

**Info og kontakt**

Thony Bruun Jensen

Communication Manager, DS Smith Danmark

T: +45 72 14 92 26

E: thony.bruun.jensen@dssmith.com

***Om DS Smith Display***

*DS Smith Display er Nordens førende leverandør af produkter og materialer, der øger salget i butikken – herunder papdisplays, salgsdisplays, papemballage, permanente displays, borddisplays, butiksdisplays, gulvdisplays, produktdisplays, digital skiltning, displaysystemer, brochureholdere, skilte til butikker og meget mere. I Danmark beskæftiger DS Smith Display ca. 110 mennesker fordelt på fem lokationer, som er specialiseret i design, produktion og håndtering af salgsfremmende løsninger til aktører i detailhandlen.*

*DS Smith Display er en del af DS Smith Packaging Denmark, som er Danmarks førende producent af genanvendelige, kundespecifikke emballage- og displayløsninger, der tilfører kunderne værdi i hele forsyningskæden – lige fra bedre produkteksponering i butikkerne til optimering af lager og logistik.*

*DS Smith Packaging Denmark er en del af den engelske emballagekoncern DS Smith Plc, der med 27.000 medarbejdere i mere end 37 lande, er en af Europas førende producenter af genanvendelige emballage- og displayløsninger.*

Læs mere på [www.dssmithdisplay.dk](http://www.dssmithdisplay.dk)